TÁRSULATI ÜGYEK. 69 



igen fontos munkákra — lépten-nyomon használja. Ami pedig a háború 

 utáni feladatokat illeti, azt e helyen teljesen feleslegesnek tartom fejtegei ni. 

 A kémia és fizika mellett kell, hogy a geológia is mindjobban míveltessék. 



A földön és a földből élünk s így annak alapos ismerete és ezután 

 annak szükségleteinkre és céljainkra való belterjes kihasználása 

 legyen törekvéseink és tanulmányunk egyik főiránya. Az ember egyre 

 nehezebb körülmények között fog majd megélni. Ha pedig teljes?n letörni 

 és elpusztulni nem akarunk, úgy az anyagiakban is gyarapodnunk kell. 

 Lépten-nyomon látjuk, hogy ma már a technikai és természettudományi 

 ismeretek nemcsak békében, hanem ilyen óriási háborúban is vezetnek. 

 Nemcsak a gyakorlati irányú, hanem még az orvosi s más tudományos 

 foglalkozások is jóformán azokból élnek és gyarapodnak. Ottan tehát, 

 ahol a lelki és a testi igazi jólét fokozására törekszünk, minden egyéb csak 

 másodsorban jöhet tekintetbe. Mindezeknek helyes elintézésénél azonban 

 nemcsak az állam vezetőit, hanem elsősorban magát a társadalmat is igen 

 súlyos és sok időre kiható felelősség terheli. Mert hiszen nemcsak a jelennek 

 élünk, hanem a jövőnek is elő kell készíteni, ki kell alakítani azokat a nem- 

 zedékeket, amelyeknek a megélhetés és megmaradás életbevágó és nehéz 

 problémáival kell majd sikeresen megküzdeni. 



Nemzetek és államok jövője az anyáktól és a tanítás minőségétől, 

 fajsúlyától függ. A társadalmat erőssé, életképessé és naggyá csak pol- 

 gárainak aiapos műveltsége, jellembeli szilárdsága, azaz azon lelki erőnek 

 tökéletessége teheti, amely hasonlít azon szilárdan álló szirthez, melyen 

 az igazság, a bátorság és a szeretet szentegyháza áll, vagy azon fényes 

 meleg sugárhoz, mely az Istenség homlokából fakadva, ide világít életünk 

 sáros piacára, anélkül, hogy kristálytiszta parányait beszennyezné. 



Fejtegetéseimből talán kiviláglik, hogy a természettudományok s 

 így a geológia alapos tanításának is mindenütt elsőrendű hely adandó és 

 reá a kellő gond és érdeklődés fordítandó. 



A varázsvesszőről. 



A természettudományok, nevezetesen a geológiai ismeretek terjesz- 

 téséről szólva, foglalkozzunk még egészen röviden, a legutóbbi idők egyik 

 sajátságos jelenségével, a varázsvesszővel. 



Vannak idők, amelyek bizonyos eszméket megragadnak, egy ideig 

 viszik és terjesztik : azután egyszerre csak elejtik, bizonyára azért, mert 

 azok nem életképesek, a természet igaz törvényeinek meg nem felelnek s 

 így egészségesen tovább nem is fejleszthetők. Hajdanában, a babona és 

 előítéletek korában, a varázsvessző is titokzatos, fontos eszköze lett a 

 bányásznak és az érceket mohón kutatónak. Rendkívüli hatalmát a hír 

 szárnyára kapta és a meggazdagodási vágy vakon hitt segítő erejében. 

 Egy idő múlva azután megszűnt a benne tévelygő hit és bizalom. A kutató- 



